JohanHeinsen/ENO huggingface dataset:
Odense Adresse-Contoirs Efterretninger, 1845-08-19
Norge, Storthingets Protocolcommittee har under 4de, indstillet til Thinget at fatte følgende Beslutning: Statsraaderne Sibbern og Petersen som Chefer for Marine=Departementet under den kongel, norske Regjering bør for deres i Anledning af den ved Marinen i Aaret 1841 opstaaede Deficit af 188,000 Spd., samt hvad dermed staaer i Forbindelse, udviste Embedsforhold at undergives Tiltale for en Rigsret. Til Følge heraf bliver under Sagen at søge Refusion for de forannævnte udbetalte 188,000 Spd., hvilke herved decideres til Ansvar, dog saaledes at Actor bemyndiges til, forsaavidt saadant uden Skade for Sagens Øiemed, de Vedkommendes Afstraffelse, kan skee, i det Hele eller for en Deel at frafalde Pengeansvaret." En Minoritet, bestaaende af Byfoged Finne og Sorenskriver Sørenssen, indstiller derimod til følgende Beslutning: "Odels thinget vil ikke kalde Statsraaderne Sibbern og Petersen til Ansvar for Rigsret i Anledning af den ved deres Embedsforhold som Chefer for Marine=Departementet foranledigede Deficit under Marinen af 188,000 Spd., hvilket Beløb til Følge heraf passerer til Udgift i Statsregnskabet.
Odense Adresse-Contoirs Efterretninger, 1845-08-19
Sverrig. Det i Stokholm udkommende Blad Nyaste Dagligt Allahanda" beretter, at det Svenske Seil=Selskab (Svenska Segel-Sallskapet) har Søndagen den 3 d. M. høitideligholdt sin Stiftelse, hvilken foregik for omtrent 15 til 16 Aar siden under Beskyttelse af Sverrigs nuværende Konge, hvis Navne-Chiffer med Hertugelig Krone, Selskabet fører i sit Flag. Selskabet bestaaer af et ikke ubetydeligt Antal Venner af Sømands=Standen, blandt hvilke de fleste selv ere Eiere af Seil-Slupper (Segelslupar - Lyst=Kuttere?) der ere byggede og taklede med megen Omhu og udmærkede ved god og hurtig Seilads. Den lille Flaade af 15 til 18 Slupper, anført af Contra-Admiral v. Sydow paa Chefs=Fartøiet Brynolf, og ledsaget af Kanoneer=Musik Corpset, samledes sildig Løverdags Aften udenfor TückaOdden ved Dyrgaarden, men gik samme Aften til Vigen ved Kongshavn, hvor "Souper og Natteqvarteer indtoges paa Slupperne. Næste Morgen foretoges ved smukt Veir og en frisk Luftning en Seilads til Fjorden omkring Waxholm til Kl. omtrent 12, da Flaaden vendte om, og dreiede til omtr. Kl. 2 Eftermiddag ved den saakaldte Gustafs=Øe, tver af Blokhuus=Odden, hvor Man spiste til Middag og hvor, Capitel holdtes af Cheserne paa Slupperne, hvorved 3 nye Slupper bleve ind registrerede. Ved en almindelig Forsamling af Selskabet paa Chefs=Fartøiet blev derefter, under Fanfarer, Hurraraab og Sang, drukket Skaaler for Hs. M. Kongen, for Prinds Oscar, Admiral v. Sydow, 2de af Selskabets Stiftere, Hofmarskal Friherre Flemming og Bygmester Cimmerdahl, Grosserer Østermann, der havde vundet Dagens Priis, samt til Slutningen for Seil-Selskabet selv. Derpaa seilede Man hjemad med Musik i et Slags rangeret Linie, og Kl. omtrent 2 gik Flaaden i Havn ved Skibsholmen.
Odense Adresse-Contoirs Efterretninger, 1845-08-19
Fædrelandet. Offentlige Foranstaltninger. En af Rigets Biskopper har, i Anledning af en Forespørgsel fra en Præst, til Cancelliets Afgjørelse indstillet, hvorvidt en Mand atter kunde ægtevies til sin fraskilte Hustru, efter at den Mand, med hvem hun under Fraskillelsen havde indladt sig i Ægteskab, ved Døden var afgaaet, eller om den tidligere ægteskabelige Forbindelse kunde fornyes uden formelig Vielse. Herpaa har Cancelliet under 23 Januar d. A. svaret, at man maatte ansee det for nødvendigt, at en ny Vielse foregik efterat Forlovere vare stillede, og efterat Præsten havde forsikkret sig om Alt, hvad Anordningerne ellers foreskrive ved Ægteskabs Jndgaaelse, men at man tilligemed Biskoppen maatte være enig i, at Vielsen rettest burde finde Sted i Huset uden foregaaende Tillysning, i hvilken Henseende der uden Betaling blev meddeelt Vedkommende Vielsebrev.
Odense Adresse-Contoirs Efterretninger, 1845-08-19
Efterretning om ledige geistlige Embeder og de samme paa hvilende Byrder: Gjedsted og Fieldsø Sognekald i Viborg Stift, gl. Ang. 200 Rd.; har nu følgende Jndtægter: 1) Korntienden af begge Sogne udgjør, deels efter Overtiendecommissions Kiendelse, deels efter mindelig Forening, 90 Tdr. Rug, 35 Tdr. Byg og 37 Tdr. Havre, 2) Qvægtiende c. 16 Rbd. 3) Smaarente eller Nannest 26 Lpd. Ost, 20 Ol Æg, 2 Tdr. 4 Skpr. Kage rug og noget Brændsel. ) Offer og Accidentser 70280 Rbd. Præstegaarden staaer for Hartkorn 9 Tdr. 3 Skpr. efter den nye Matricul. Af en Annergaard i Fjeldsø svares i aarlig Landgilde 1 Skpr. Rug og 4 Skpr. Byg, foruden alle 3 Tiender, der ere indbefattede under No. 1. Et Huus, der tilhører Præstekaldet, svarer 22 Arbeidsdage. Kaldet nyder særdeles Lettelse i Skatter. Disse og andre Afgifter, som betales paa Amtstuen, beløbe sig omtrent til 40 Rbd. Landemodsexpenser, circa 13 Rbd. Dragonhest holdes.
Odense Adresse-Contoirs Efterretninger, 1845-08-19
Blandinger. Fra Norge er i disse Dage hidkommet et meget interessant Skrift under Titel af: Nogle Ord om Danmark af en Normand, Bergen 1845. paa C. Benemanns Forlag. (Det faaes hos Universitetsboghandler A. F. Høst i Kjøbenhavn for 1 Rbd.).
Odense Adresse-Contoirs Efterretninger, 1845-08-19
Efter en klar og skarp Fremstilling af Frederik den Sjettes Regjeringsvirksomhed skildrer Forfatteren de Danskes sanguinske Forhaabninger til Christian den Ottende, dennes Forhold hertil saavelsom til Opnaaelsen af Norges Frihed, de sproglige og nationale Forviklinger og den skandinaviske Jdee, dens Udvikling og Fordeelagtighed saavel for Norge som for de to andre skandinaviske Stater. Det er naturligt at den virkelige Trykkefrihed i Norge tilsteder en større Ligefremhed Udtryksmaaden og Fremstillingen i et saadant Skrift, end hos os kunde finde Sted; denne Frihed er derhos kun brugt i Sandhedens Jnteresse og i et moderat og (Kbhst.) reent Sprog.
Odense Adresse-Contoirs Efterretninger, 1845-08-19
J Husumer Ugeblad berettes, at Hertugen af Augustenborg er afreist til Föhr, for at formaae Hs. Maj. Kongen til at tilbagekalde Fanereskriptet. (?) Samme Blad vil vide, at det er høist tvivlsomt, om Hs. Majestæt senere vil aflægge et Besøg hos Hertugen. I det norske Blad, den Constitutionelle skrives fra Kjøbenhavn: Den Action, om hvis Mulighed jeg yttrede mig i mit sidste Brev, er da bleven til Virkelighed, den er endog bleven udvidet til Pastor Helweg, der er at betragte som uskyldig i politisk Henseende. Actionen mod denne talentfulde Taler er ikke unteressant; han er eller har i alt Fald været særdeles vel anskreven hos allerhøieste Personer, der oftere have beæret hans Prædikener med deres Nærværelse. Naar man nu ellers fra det meest ophøiede Standpunct her i Landet pleier at ansee dem, der høre til Oppositionen, for ildesindede, ondskabsfulde, slette Mennesker, saa turde maaskee den Skjebne, der har ramt en af Hans eller rettere Hendes Majestæts Yndlinger, at være kommen under Generalfiskalens Tiltale, medvirke til at fremkalde den Tanke, at man kan komme i Strid med Ministrenes Anskuelser, uden derfor at være et aldeles fordærvet Menneske. Naturligviis har man mange Forklaringer til disse Ac Denne Sag er den første politiske, som vil tioner. - komme under den nye Criminal= og Politirets Paakjendelse. Det vil maaskee være Dem bekjendt, at denne Ret er traadt i Virksomhed den første Juli d. A., idet de kjøbenhavnske criminelle Sager ere forlagte fra Hof og Stadsretten til Politiretten, uden at Man iøvrigt har foretaget nogensomhelst Forandring, sigtende til at tilfredsstille den nyere Retsudviklings Fordringer. Det vilde være et Brud paa Sandheden, om Man vilde paastaae, at alle denne Rets Medlemmer ere selvstændige, kraftige Charakterer, der ere frigjorte for politiske Fordomme.
Odense Adresse-Contoirs Efterretninger, 1845-08-19
J Anledning af hvad der andensteds er yttret om afdøde Geheime=Statsminister Krabbe-Carisius's Renunciation paa Pension, giør "Fædrelandet opmærksom paa, at der i Regnskabet for 1842 S. 322 findes opført til Samme et Extraordinarium af 7500 Rbd. Medens enhver nok saa liden Eskadre, der løber ud fra Plymouth eller Toulon, bliver gjort til Gienstand, for Omtale i alle europæiske Blade, kan Østersøen gjennemkrydses af en heel russisk Flaade uden at Man seer et Ord falde derom. Den 4 August om Morgenen saaes saaledes ganske uventet en Øvelsesflaade fra Kronstadt paa 10 Linieskibe og nogle Fregatter og mindre Skibe passere Hammeren paa Bornholm, staaende Øster efter. Med de mindre Skibe i Spidsen løb de store Orlogsmænd i en meget imposant Linie i passende Afstand i hinandens Kjølvand. Høiere op paa Dagen, da de vare længere ude til Søes, hørte Man af de svære Skud, (Aftenbl.)at de anstillede Øvelser med Skytset.
Odense Adresse-Contoirs Efterretninger, 1845-08-19
Paa Dyrgaards=Theatret ved Stokholm vil blive opført i denne Sommer adskillige danske Skuespil i det danske Sprog. Begyndelsen, der formodentlig allerede er gjort, vil skee med Holbergs Erasmus Montanus.
Odense Adresse-Contoirs Efterretninger, 1845-08-19
Samtlige Studerende i Kiel have underskrevet en Petition til Hs. M. Kongen om at der maatte blive ansat en Lærer i Physik ved det Kielske Universitet.
Odense Adresse-Contoirs Efterretninger, 1845-08-19
Viborg Avises Udgiver agter fra 1 October at udgive et Ugeblad, kaldet Viborg Stiftstidendes Feuilleton, redigeret af Adjunkterne Skeroth og Wolle. Fra Berlin skrives i Augsb. Allg. Zig, under 1s. "J disse Dage afreise Dhrr. Generaldirecteur, Olfers og Professorerne Rauch og Strack til KjøbenVor Konges Besøg i havn i Konstens Anliggender.
Odense Adresse-Contoirs Efterretninger, 1845-08-19
den danske Residentsstad har givet Anledning til denne Konstreise, som maaskee vil berige vore Gallerier med mangt et Mindemærke. Dhrr. C. H. Donner, G. F. Baur, Behn, Paulsen og P. Ockershausen have udstædt en Jndbydelse til at sætte den afdøde Overpræsident Grev Blücher-Altona et Gravmonument.
Odense Adresse-Contoirs Efterretninger, 1845-08-19
Om flere Svenskes Besøg paa Bornholm skrives der fra Rønne: Den 10 de henved Middag, ankom Dampskibet "Gottland", paa Rheden modtoges det af en Deputation, der inviterede Selskabet, som bestod af 58 Personer af de forskjellige Classer, til en Kjøretour om Eftermiddagen. Fra Raadhuset, hvor Man samledes Kl. 3, drog Man paa 20 Vogne til Almindingen og efterat Man i en kort Tale havde ønsket de svenske Gjæster et hjerteligt Velkommen, promenerede Man under Sang til Gamleborg, Ekkodalen, Lilleborg, hvorpaa Selskabet vendte tilbage til Christianshøi, og nød Aftensmaaltidet under aaben Himmel udenfor Pavillonen. Under stormende bifald udbragtes Skaaler af de Svenske for Hs. Maj. Kong Christian den 8de (der besvaredes med en lignende for Oscar den 1ste, for Bornholmerne, Danmark, Bornholms Amtmand, den svensk Synlig var norske Consul, for de svenske Damer m. fl. den uskrømtede Glæde og Hjertelighed, hvorunder Man i en herlig Aften nød hverandres Selskab og denne Sammenkomst efterlod et Jndtryk, som ikke saasnart vil glemmes. Det var som en Familiefest, et Stevne imellem Slægtninger fra Fædrenes Old, en Sammenkomst som mellem Frænder, hvorfra alt Uvedkommende var fjernet og hvor Man kun nød Glæden i fulde Drag. Henad Midnat kom Man glade og oprømte tilbage og selv en dygtig gjennemtrængende Regn formaaede ei at qvæle Munterheden underveis. Kun en kort Hvile toge vore svenske Gjæster, da Man alt for snart skulde skilles, Kl. 8 Mandag Morgen brusede Gottland, bort under Flag ning, Salut og Hurraraab fra begge Sider."¬
Odense Adresse-Contoirs Efterretninger, 1845-08-19
Der er i Aftenbladet fortalt, at et Damp¬Bogtrykkeri vil kunne ventes oprettet i Kjøbenhavn. Hermed forholder det sig, ifølge Aalb. A., nok saaledes, at det Berlingske Officin agter at lade de 2 Karles Kraft, der anvendes til skifteviis at drive Hjulet ved dets Hurtigpresse, afløse ved en liden Dampmaskine, hvis saadan Drift forøvrigt uforholdsmæssige - Udgift søges deelt med en Fabrikant, der har erholdt Part i Dampkraften til en Farvemølle.
Odense Adresse-Contoirs Efterretninger, 1845-08-19
J sidstudkomne Nummer af Haveavisen findes Generalkrigskommissair v. Riegels's Foredrag i Generalforsamlingen paa Snoghøi den 6 dennes, hvoraf vi tillade os at gjøre følgende Uddrag: "Jeg har idag den Glæde, for 3die Gang at byde Dem, mine høitærede Damer og Herrer: "Velkommen" her, det er 3die Gang vi feire Stiftelsen af vor Forening til Haveculturens og Træplantningens Fremme, og denne 3die Gang bliver for os desto betydningsfuldere, som vi have den Lykke at vor Forsamling beæres med Hs. Kongelige Høyhed Kronprindsens, vor Protectors, høie Nærværelse og fordi vi ere rykkede det satte Maal. saameget nærmere, at jeg nu tør tillade mig, for Dem at udvikle den vort Selskabs sande Tendents, som jeg fra Begyndelsen har antaget at burde og kunne være en saadan Forening af Naturens og Fødelandets Venner værdig, men hvorom jeg ikke vovede at udtale mig, førend jeg kunde vise et tilstrækkeligt talrigt Selskab: at Formaalet ligesaalidet er uoverkommeligt, som jeg nu befrygter, at det skal skræmme de ærede Medlemmer. Thi foruden de Blomster vort Selskab allerede nu kan byde Dem, ville De vist med mig finde den at være den skjønneste, der eviggrøn vil blomstre for os i den herlige Overbeviisning: at vi, uden at den Enkeltes Jnteresser trædes for nær, dog bidrage til Fødelandets Cultur, Frugtbarhed og Forskjønnelse, samt Medborgeres og Efterkommeres Gavn og taknemlige Erindring og hvad vor Forening virkede for dem." Følgende Gienstande henstilledes til Generalforsamlingens Overveielse: Hvad der kan giøres for at fremme Haveinstitutet, og for at tilveiebringe Plads til, at Vinterforelæsningerne kunne freqventeres af saa Mange som muligt? Selskabet bad dets høie Protector Hs. K. H. Kronprindsen at anbefale Jnstitutet og og Planteskolen til Hs. Maj. Kongen, hvilket Hs. Kgl. Høihed naadigst lovede. Stifteren fandt i Hs. Maj. Kongens allern. Opfordring til Træplantningens og Havekulturens Fremme i Provindserne, navnlig i Jylland, tilstrækkelig Anledning til, for Selskabet allerunderdanigst at ansøge om, at Huusmandssønner (2 fra Fyen, 3 fra Slesvig og 4 fra Jylland) naar de oplæres ved Haveinstitutet, og senere vedblive at virke i Have væsenet, maatte fritages fra Udskrivning til Linien, liig Landhuusholdnings- og Engvandings-Eleverne? Der besluttedes eenstemmigen, igjennem Selskabets høie Protector til Hs. Maj. Kongen at indgive allerunderdanigst Ansøgning herom. - Den fratrædende Haveinspecteur Kjærbølling vedbliver at redigere Haveavisen, og beholder som privat Foretagende Selskabets Frøhandel. J begge Henseender anbefaledes han Selskabet. Den nye Haveinspecteur Hr. Benzien, som nu har overtaget Forretningerne, forestilledes og anbefaledes Selskabet. Om Generalforsamlingen vedvarende ønskedes afholdt i Begyndelsen af August, eller og een af Dagene imellem den 10 og 15 Juli foretrækkes, Man erklærede sig eenstemmigen for det Sidste.
Odense Adresse-Contoirs Efterretninger, 1845-08-19
Af de ærede Medlemmer have Dhrr. Etatsraad Tetens, Capitain v. Benzon, og Justitsraad Mechlenburg stillet deres Udbytte til Bestyrelsens Disposition. Stifteren gjorde Generalforsamlingen det Forslag, om ikke den bedste Anvendelse af saadanne Bidrag vilde være, at anvende dem til Skolehaver, i de for Plantning meest blottede Egne." Dette bevilgedes eenstemmigen af Forsamlingen, og flere Medlemmer skjænkede ligeledes deres Udbytte til denne Anvendelse. Odense. Landmilice=Sessionen for 11te Lægd, Odense Kjøbstad, som ifølge Sessions=Plakaten skulde afholdes den 18 Septbr. 1845, er nu forandret til Afholdelse den 17 Septbr.
Odense Adresse-Contoirs Efterretninger, 1845-08-19
En velkommen litterair Gave er i disse Dage ankommen hertil Byen, idet Steen Steensen Blichers i Vinter bebudede, fire nye Noveller, omdeles til de herværende 81 Subskribenter. (Diligencepost.) Om Kornhandelen hedder det i Berl. Tid. "Paa Kornmarkedet i London er engelsk Hvede falden 2 Sh. pr. Qvarter. Tilførselen var temmelig stor. J fortoldet Hvede var Omsætningen kun ringe; derimod var ufortoldet Hvede meere søgt; Man venter Nedsættelse af Tolden. Byg var mere søgt. Paa det hollandske Kommarked var det meget levende. Baade Hvede og Rug blev kjøbt til forhøiede Priser; Byg steeg meget, ogsaa Havre var mere søgt. J Engelland har ingen væsentlige Forandringer fundet Sted. Af engelsk Hvede var Tilførselen temmelig stor, og enkelte Partier solgtes noget billigere. J fremmed fortoldet Hvede var Omsætningen ringe, hvorimod Opmærksomheden mere henvendtes paa ufortoldet Hvede. Byg var meget søgt; Man venter ingen god Høst heraf.
Odense Adresse-Contoirs Efterretninger, 1845-08-19
Med Handelen i Kaffe og Sukker var det ogsaa meget levende, især Kaffe. J Hamborg solgtes forrige Uge over 5 Millioner Pund, og for Brasilien betaltes 2 1/2 a 3 ½ s. Banco pr. Pund.
Odense Adresse-Contoirs Efterretninger, 1845-08-19
En Armeebefaling af 9ds, bekjendtgiør, at Officerer i Armeen, der attraae at holde et Foredrag ved den militaire Høiskole over Danmark Militair=Geographie, i et Cursus 1846-1848, hvilket Foredrag vil blive honoreret med 300 Rbd., have desangaaende at indsende skriftlig Begjæring til Høiskolens Chef.
Odense Adresse-Contoirs Efterretninger, 1845-08-19
Fra Flensborg er atter afsendt 100 Pd. Kobberskillemynt til Ditmold, for at anvendes til Hermannsmonumentet i Teutoburgerskoven.
Odense Adresse-Contoirs Efterretninger, 1845-08-19
J Loll.-Falsters A. skrives fra Nykjøbing paa Falster under 16de. "Uagtet der næsten hver Dag siden Høstens Begyndelse er falden mere eller mindre Regn, have dog Landmændene her i Stiftet allerede faaet en Deel Rug ret godt i Huus, hvilket især var Tilfældet i Forgaars (den 14de, da vi her og i den nærmeste Omegn med Undtagelse af nogle Stænk om Morgenen, havde godt Tørreveir med en frisk Blæst. Om Aftenen Kl. 10 viste sig under og efter en Regnbyge det sjeldne Syn af en meget tydelig Maane=Regnbue, der dog kun forneden til Høire spillede i den røde Farve, men forøvrigt var farveløs. Dersom Man antager, at dette Syn varsler ondt Veir, da har dette denne Gang bekræftet sig; thi kort efter Midnat begyndte et stærkt Regnskyl, der vedvarede saa godt som uafbrudt til i Gaar Eftermiddags Kl. 3 og derpaa blev afløst af hyppige Byger, og rimeligviis for flere Dage har afbrudt Jndhøstningen. Maatte blot Fuldmaanen i Morgen bringe stadigere Veir."
Odense Adresse-Contoirs Efterretninger, 1845-08-19
Som et interessant Tegn, saavel paa det stigende Samqvem mellem Nationerne, som paa den Jnteresse, endog fjerne Lande skjænke det lille Danmark, anfører Fædrelandet, at Kjøbenhavn i disse Dage besøges af en halv Snees græske Studenter.
Odense Adresse-Contoirs Efterretninger, 1845-08-19
Veterinairen, Lector With, har, ifølge "Flyveposten, af den russiske Regjering erholdt det Hverv, at undersøge den i det Jndre af Rusland grasserende Qvægsyge, samt at raade Bod paa samme. Han afreiser allerede i denne Uge til St. Petersborg.
Odense Adresse-Contoirs Efterretninger, 1845-08-19
Udnævnelser. Under 5 Aug, er der meddeelt Underrets advocat C. Weber i Kiel Concession til at øve Notarialforretninger i Hertugdommerne Slesvig, Holsten og Lauenborg.
Odense Adresse-Contoirs Efterretninger, 1845-08-19
Ledige Embeder. Vester= og Østerhassing Sognekald i Aalborg Stift, gl. Ang. 500 Rd. Tæbring, Outrup og Rackeby Sognekald i Aalborg Stift, gl. Ang. 120 Rd. (Opslaaede vacante den 14 Aug.)
Odense Adresse-Contoirs Efterretninger, 1845-08-19
Reisende over Storebelt, fra 11 til 18 Aug. Fra Fyen til Sjelland, Particull. Harreskov med Familie, Procur. S. Hansen; Stud. Bülov og Nyborg; Gartner Petersen; Toldbet. Schmelling; Jfr. Borch, Pastor Rube med Datter; Stud. Rahlff, Frøken A. Lange; Statsraad Koch; Cand. Winther; Lieuten. Braag; Pastor Bahnsen; Mad. Bünger; Justitsr. Bekker; Landsoverretsproc. Ring; Stud. Gyldendahl, Farver Scheibler; Mad. Westermann med to Børn; Commission, Hansen med Familie, Cand. A. Brandt og Bøiesen; Jnstrumentm. Møller; Cand. Helm og Jfr. Gøtsche, Major Sælboe, Frue Bøiesen med fire Børn og Svigerinde, Cancellier. Bayer og Søn, Frue Bayer; Skomager Gøth; Justitsr. Wilde og Contoirist Dahl, Kirkesanger Kaarsberg; Mad. Møller med fem Børn og Pige; Hr. Braunerhjelm; Kjøbd. Boeck; Lieuten. Andersen; Stud. Guldberg. Fra Sielland til Fyen: Frøken N. Bøiesen; Mad. Mickelsen; Jfr. Delcomyn; Tapetmager Dryardin; Lieuten. Sperling; Kjøbd. Abraham; Handelscom. Delcomon; Apotheker E. Holm; Discipel Stephansen; Urtekræm. Fahnøe; Tandlæge Heins og Kone: Hr. H. W. Berg; Provst Struer med Familie, Materialskriver From; Mad. Ernst; Eleverne G. og C. Castenschjold; Kjøbmd. Nyeland og Kone; Jfr. Nyeland og Hebert; Jfr. C. og N. Petersen; Skomager Michelsen; Bager Siemsen; Elev Høyberg og Søster; Jfr. Østrup; Justitsr. Dræbye; Jfr. Pontoppidan, K. With og Bonnichsen; Handelsbet. Madsen; Doctor Bøiesen; Rector Petersen og Kone, Propriet. Gersdorff, Skomager Stage; Hestehandler Mortensen; Fuldm. Knudsen; Snedker Klink: Directeur Bluhme med Familie.
Odense Adresse-Contoirs Efterretninger, 1845-08-19
Ind- og udclarerede Skibe ved Odense Toldkammer. Jndgaaede: den 18 August, J. Henningsen af Cappeln, fra Veile, Jagten Anne Christine med Fedevarer; A. C. Møller. af Odense, fra Faxøe, Jagten Adele Vilhelmine med Kalksteen; C. Jensen af Odense, fra Veile, Jagten Speculationen med Brænde. - Udgaaede: Jngen.
Odense Adresse-Contoirs Efterretninger, 1845-08-19
AVERTISSEMENTS. Jesu Liv, af Dr. August Francke, oversat paa Dansk af J. Magnusen, med 12 store Staalstik af virkeligt Kunst værdie og en Mængde betydelige Træsnit, udkommer i 28 a 30 Leveringer a 16 s. - Værket er særdeles elegant udstyret, hvorom Enhver behageligst vil kunne overtyde sig ved at tage de to udkomne Leveringer i Øiesyn, hvilke ligge til Eftersyn i alle Boglader (i Odense i den Hempelske), hvor ogsaa Subskription modtages.
Odense Adresse-Contoirs Efterretninger, 1845-08-19
Nye Bøger, som faaes hos J. Milo. Christelige Betragtninger til hver Dag i Aaret, af F. Arndt, oversat af Pastor E. Man. 7 Mk. 8 s. indb. - Min Vinterbestilling i 1844 & 1845, af St. St. Blicher. 4 Mk. Subskriptionsprisen 3 Mk.) – Lehmanns Forsvarstale. 1 Mk. - Samlede Leilighedstaler af Pastor C. J. Rasmussen, 2 Mk. - Nogle Ord om Danmark, af en Nordmand. 6 Mk. - Evangelisk christelig Huuspostil af Pastor E Man, 2det Oplag, 1ste Hefte, 1 Mk. - Dr. Cortmanns Haandbog i Underviisning og Opdragelseslæren, 5 Mk. - Tre muntre Gutter i Tivoli. 8 s. - Shakspeares dramatiske Værker, oversatte af Foersom og Wulff. 1. 2. Levering a 40 sk. Jesu Liv, af Dr. A. Franch, oversat af J. Magnussen, med Staalstik og Træsnit. 1. 2. Hefte a 1 Mk. - Le Nord reville de la litterature frangaise 1845. No. 13. Qvartalet 9 Mk.
Odense Adresse-Contoirs Efterretninger, 1845-08-19
Tandlæge W. F. G. Heins (paa Odense Nørregade) er hjemkommen fra en Reise, og anbefaler sig fremdeles med at indsætte forlorne Tænder, samt Tænders Rensning, Plum bering og Udtrækning.
Odense Adresse-Contoirs Efterretninger, 1845-08-19
Hos en Embedsmand i en Kjøbstad i det sydøstlige Jylland, er en Plads ledig for en ferm Huusjomfrue til 1 Novbr. billetter med fornødne Oplysninger aflægges paa Adressecontoiret, mærkede K. J.
Odense Adresse-Contoirs Efterretninger, 1845-08-19
Gartner søges. En duelig Gartner, som kan passe en større have, hvori findes Drivhuus, kan til 1 Novbr. faae Condition paa en Herregaard i Fyen. Adressecontoiret anviser.
Odense Adresse-Contoirs Efterretninger, 1845-08-19
Hvor en Pige kan antages i Condition og en Dreng i Lære anviser Adressecontoiret. Handelsbetjent.
Odense Adresse-Contoirs Efterretninger, 1845-08-19
En Handelsbetjent, som kan fremlægge de bedste Anbefalinger, og tillige er bekjendt med Contoirforretninger, ønsker sig en Plads til 1 Novbr. d. A., enten ved Colonial, Manufactur eller Kornhandelen. De herpaa Reflecterende vilde behage at aflægge en Billet paa Adressecontoiret mærket Handelsbetjent. Adressecontoiret anviser, hvor et Par gode, smukke, mørkegraae, velparrede Kjørehopper, paa 4 og 5 Aar gamle, circa 10 Qvart. 2 Tom. høie og i god Stand, ere tilkjøbs. 400 Rbd. ønskes til Laans snarest muligen, imod betryggende Sikkerhed. Adressecontoiret anviser. Sæde=Rug. Et lidet Partie Sæde=Rug af fortrinlig Qvalitet, og som er indbjerget forinden Regnen faldt, er til Salg. Adressecontoiret anviser og foreviser Prøver.